Nyeste Skilderie af Kiøbenhavn, 1819-06-29
Blandede Efterretninger. Man læste nyligen i Skilderiet, at Dampbaaden Caledonia var kommen hertil fra Soho men de færreste af Bladets Læsere vide uden Tvivl, hvor dette Sted ligger. Soho er ikke længer end 2 Mile fra Birmingham. Det er den bekiendte Boultons Establissement, og i hele Verden findes neppe et mere glimrende Beviis paa hvad Jndustrie, Flid og stadig Stræben til eet Maal formaaer end denne lille behagelige Flekke. Den synes at have nogen Lighed med vort Frederiksværk. 800 Mennesker finde her dagligen Arbeide og Brød. Her præges engelske Kobbermynter og udenlandske for det ostindiske Compagnie, for America og mange fremmede Hoffer. Udenlands gik engang det Rygte, siger Johanne Schoppenhauer, at Boulton lod ogsaa de mange falske Mynter fabricere, som fra Engelland af oversvømmede Tydskland. Men dette kan ikke have været Tilfældet; han har paa lovlige Veie mere Arbeide end han kan bestride, og er for retskaffen, for rig til at paatage sig et saadant Arbeide. Fordum var fremmede Mynters Efterprægen, om ikke tilladt, saa dog taalt i Engelland; de bleve betragtede som Regnepenge, og i stor Mængde, fordet meste bestilte af speculative Hoveder i Tydskland og andre Lande, offentligen fabricerede. Men siden Galgen er sat saavel paa denne Jndustrie green, som paa engelske Banknoters eller Myn ters Eftergjørelse, drives denne Forretning kun ganske hemmeligen i Kroge og Kieldere. Der skal imidlertid ikke mangle i Birmingham paa deslige Fabriker, der sædvanligen have et KnapfabrikSkildt udhængende. – Foruden Mynten indbefatter Soho endnu en stor Fabrik af alle Slags pletterede Varer, en Glas og en Dampmaskine fabrik. - Den beundringsværdige Opfindelse af disse Maskiner, der ere for Engelland, som har saa stor Rigdom af Steenkul, af uberegnelig Værdie, har Boulton især bragt til den høje Fuldkommenhedspynt, hvorpaa de nu staae. Han forfærdiger Dampmaskiner for hele Europa og America, men lader Jngen see denne Fabrik, fordi der ofte indsneg sig Folk hos ham, der misbrugte hans Gjæstfrihed og søgte at aflære ham møisommeligt opnaaede Fordeele. Han saae sig derfor nødsaget til at lade bekjendtgjøre i alle Gjæstgivergaarde, 4 Mile i Omkreds af Birmingham, at, uden særdeles Anbefaling, ingen Fremmed fik at see hans Etablissement. Boultons Vaaningshuus ligger ved en yndig Promenade langs med en liden Sø, som han selv skabte, i det han med Dampmaskinen udtørrede Sumpene og samlede Vandet her. J et Hjørne af samme findes et Vandfald paa en med Blomster og Træer prydet Høi. Alt dette var for henved 30 Aar siden en øde, sumpig Hede. - De pletterede Sagers Fabrik er især interessant. Det er umueligt, at see skjønnere Former og Politur end man her giver Sølvet. - Paa begge Sider af et Stykke Kobber, som er noget over en Alen langt og en Ottendeelalen i Gjennemsnit, smeltes Sølvet, der er omtrent en Tiendedeel saa tykt som Kobberet. Derpaa drives den ved Valtser af en Damplaskine, saa tyndt til Blik, som man behøver det. Dette Blik bruger man til at forfærdige Lysestager, Kander og alle Slags Sølvkar, der have en Flade. Sølvet bliver derved stedse med Kobberet i eet Forhold. Til Hanke, Fødder og deslige tager man en rund med Sølv belagt Stang Kobber, der behandles paa den ovenanførte Maade. Yderkanterne paasættes Karrene af massivt Sølv; ogsaa ere de fleste Zirater aldeles af Sølv. -